EUROOPAN YHTEISÖJEN KOMISSIO 
Bryssel, 20.05.1998 
KOM( 1998) 328 lopull. 
LUONNOS: 
NEUVOSTON PÄÄTÖS 
KANSAINVÄLISEN LÄMPÖYDINKOEREAKTORIN (ITER) TEKNISESTÄ 
SUUNNITTELUTOIMINNASTA (EDA) TEHDYN EUROOPAN ATOMIENERGIAYHTEISÖN, JAPANIN 
HALLITUKSEN, VENÄJÄN FEDERAATION HALLITUKSEN SEKA AMERIKAN YHDYSVALTAIN 
HALLITUKSEN VÄLISEN YHTEISTYÖSOPIMUKSEN JATKAMISESTA 
(komission esittämä) 

PERUSTELUT 
ASIA: ITER-EDA-SOPIMUKSEN JATKAMINEN 
1. Euroopan atomienergiayhteisö (Euratom), Japanin hallitus, Venäjän federaation 
hallitus sekä Amerikan yhdysvaltain hallitus, jäljempänä 'sopimuspuolet1, tekivät 
21 päivänä heinäkuuta 1992 kuudeksi vuodeksi kansainvälisen 
lämpöydinreaktorin (ITER) teknistä suunnittelutoimintaa (EDA) koskevan 
yhteistyösopimuksen1, jäljempänä 'ITER-EDA-sopimus', jonka voimassaolo 
päättyy 21 päivänä heinäkuuta 1998. 
2. Koska ITER-EDA-sopimuksen tavoitteiden toteuttamisessa on edistytty, 
sopimuspuolet ovat toteuttaneet tarvittavia toimenpiteitä, jotta sopimusta 
voitaisiin jatkaa kolmella vuodella ja luoda siten mahdollisuudet toteuttaa uusia 
toimintoja yhteisesti. 
Sopimuksen jatkamismahdollisuudesta määrätään ITER-EDA-sopimuksen 
25 artiklan 2 kohdassa. Euratomin kannalta sopimuksen jatkaminen perustuu 
Euratomin perustamissopimuksen 101 artiklan toiseen kohtaan. 
Lisäksi on huomattava, että suunniteltu kolmen vuoden jatkoaika vastaa 
tärkeimmän avaintoimintakokonaisuuden eli hallitun lämpöydinfuusion osalta 12 
päivänä helmikuuta 1998 neuvostossa vahvistettua poliittista yhteisymmärrystä 
Euratomin viidennestä puiteohjelmasta. 
Neuvoston 8 päivänä huhtikuuta 1998 tehdyssä päätöksessä annettiin 
komissiolle ohjeet neuvottelujen käymisestä ITER-EDA-sopimuksen 
jatkamiseksi kolmella vuodella "ITER-EDA-sopimuksen jatkamista koskevassa 
yhteisymmärryspöytäkirjan luonnoksessa" mainituilla ehdoilla, joissa yksilöidään 
mahdollisesti yhteisesti toteutettavat ITERiin liittyvät sijoituspaikkakohtaiset 
toimet sekä muut tekniset ja valmistavat työt, joiden tarkoituksena on pohjustaa 
ITERin rakentamisesta mahdollisesti myöhemmin tehtäviä päätöksiä. 
1 EYVL L 244, 26.8.1992, s. 14. 
3. Neljän sopimuspuolen neuvottelujen tulokset sisältyvät ITER-EDA-sopimuksen 
jatkamista koskevaan yhteisymmärryspöytäkirjaan, joka on oheisen neuvoston 
päätökseksi tehdyn ehdotuksen liitteenä. Tämä yhteisymmärryspöytäkirja on 
samansisältöinen kuin se yhteisymmärryspöytäkirjan luonnos, johon 
neuvotteluohjeissa viitattiin, lukuun ottamatta seuraavia muutoksia (tehty 
Euratomin neuvottelijoiden aloitteesta neuvoston neuvotteluohjeiden huomioon 
ottamiseksi): 
- III kohdan 1 alakohdan loppuun on lisätty seuraava lause: "sekä tietoa 
laajempien suunnitteluperiaatteiden mahdollisesta vaikutuksesta pyrittäessä 
hyödyntämään fuusioenergiaa", 
- II ja III kohdan järjestys on vaihdettu. 
4. Euratomin osalta: 
- Fuusio-ohjelman neuvoa-antava komitea (CCFP) on katsonut, että 
yhteisymmärryspöytäkirja on edellä mainittujen näkökohtien perusteella 
paras mahdollinen perusta suunnitellun kolmen vuoden jatkokauden aikana 
yhteisesti toteutettaville ITERiin liittyville sijoituspaikkakohtaisille toimille sekä 
muille teknisille ja valmistaville töille, joiden tarkoituksena on pohjustaa 
ITERin rakentamisesta mahdollisesti myöhemmin tehtäviä päätöksiä, 
- Komissio aikoo järjestää keväällä 1999 tilaisuuden, jossa pieni 
eurooppalaisten asiantuntijoiden ryhmä laatii alustavan arvion, jonka 
tarkoitus on valmistella II kohdan 3 alakohdassa mainitun kunkin 
sopimuspuolen käyttöön tarkoitetun yhteisen arvion laatimista 
- Joulukuussa 1997 osapuolille arvioitavaksi annetun lopullisen 
suunnittelukertomuksen, kustannusyhteenvedon ja turvallisuusanalyysin 
mukaan ITERiä koskevassa suunnitelmassa on otettu huomioon 
koereaktorin rakentamiseen ja toimintaan liittyvät ympäristö- ja 
turvallisuusrajoitukset. Komissio kiinnittää näihin kysymyksiin erityistä 
huomiota. 
- Euratomin osuus yhteisymmärryspöytäkirjassa mainittujen yhteisten toimien 
kustannuksista kolmen vuoden jatkokauden aikana on noin 66 miljoonaa 
ecua (yhteisön osuus), josta puolella rahoitetaan suunnittelutyötä, jota 
tehdään toisaalta yhteisessä keskusryhmässä (Joint Central Team) San 
Diegossa, Nakassa ja Garchingissa ja toisaalta Euroopan unionissa, ja 
puolella Euroopan unionissa tehtävää teknologista tutkimusta ja kehittämistä 
(sekä muuta perustavaa toimintaa). Lisäksi yhteisö rahoittaa edelleen 
Garchingissa olevan ITERin yhteisen työskentelypaikan (Joint Work Site) 
toimintaa noin 2 miljoonalla eculla vuodessa. 
Neljän sopimuspuolen neuvotteluissa on lisäksi Euratomin ehdotuksesta tutkittu 
mahdollisuutta perustaa komitea, jossa kaikkien neljän sopimuspuolen 
kansanedustuslaitokset olisivat edustettuina, ja jonka kautta 
kansanedustuslaitoksille annettaisiin tietoja ITER-hankkeen edistymisestä. 
Kukin sopimuspuoli on ilmoittanut ITERin neuvostossa olevien edustajiensa 
välityksellä olevansa valmis tutkimaan sitä, voitaisiinko ITER-EDA-sopimuksen 
yhteydessä perustaa kansainvälinen foorumi, jossa laajemmat ITERiin liittyvät 
näkökannat olisivat edustettuina. 
6. Edellä olevan perusteella komissio ehdottaa, että neuvosto hyväksyy Euratomin 
perustamissopimuksen 101 artiklan toisen kohdan perusteella oheisen 
luonnoksen neuvoston päätökseksi, jolla komissio valtuutetaan jatkamaan 
ITER-EDA-sopimuksen voimassaoloa allekirjoittamalla päätösluonnoksen 
liitteenä oleva, ITER-EDA-sopimuksen jatkamista koskeva sopimusmuutos. 
Luonnos 
NEUVOSTON PÄÄTÖS 
annettu... 
kansainvälisen lämpöydinkoereaktorin (ITER) teknisestä suunnittelutoiminnasta 
(EDA) tehdyn Euroopan atomienergiayhteisön, Japanin hallituksen, Venäjän 
federaation hallituksen sekä Amerikan yhdysvaltain hallituksen välisen yhteistyö­
sopimuksen jatkamisesta 
EUROOPAN UNIONIN NEUVOSTO, joka 
ottaa huomioon Euroopan atomienergiayhteisön perustamissopimuksen ja erityisesti 
sen 101 artiklan toisen kohdan, 
ottaa huomioon komission päätösluonnoksen, 
sekä katsoo, että 
komissio on huhtikuun 8 päivänä 1998 annettujen neuvoston neuvotteluohjeiden 
mukaisesti käynyt neuvotteluja Euroopan atomienergiayhteisön, Japanin 
hallituksen, Venäjän federaation hallituksen ja Amerikan yhdysvaltain hallituksen 
välillä tehdyn kansainvälisen lämpöydinkoereaktorin (ITER) teknistä suunnittelu­
toimintaa (EDA) koskevan yhteistyösopimuksen, jäljempänä 'ITER-EDA-
sopimus', jatkamisesta, ja 
komissio olisi valtuutettava jatkamaan ITER-EDA-sopimusta, 
ON PÄÄTTÄNYT SEURAAVAA: 
Ainoa artikla 
Valtuutetaan komissio jatkamaan Euroopan atomienergiayhteisön, Japanin 
hallituksen, Venäjän federaation hallituksen ja Amerikan yhdysvaltain hallituksen 
välillä tehtyä kansainvälisen lämpöydinkoereaktorin teknistä 
suunnittelutoimintaa koskevaa yhteistyösopimusta. 
ITER-EDA-sopimuksen jatkamista koskevan sopimusmuutoksen teksti ja ITER-
EDA-sopimuksen jatkamista koskeva yhteisymmärryspöytäkirja ovat tämän 
päätöksen liitteinä. 
Tehty päivänä 
Neuvoston puolesta 
Puheenjohtaja 
LIITE I 
KANSAINVÄLISEN LÄMPÖYDINKOEREAKTORIN (ITER) 
TEKNISTÄ SUUNNITTELUTOIMINTAA (EDA) KOSKEVAN SOPIMUKSEN 
JATKAMISTA KOSKEVA MUUTOS 
KANSAINVÄLISEN LÄMPÖYDINKOEREAKTORIN (ITER) TEKNISESTÄ 
SUUNNITTELUTOIMINNASTA TEHDYN EUROOPAN ATOMIENERGIAYHTEISÖN, 
JAPANIN HALLITUKSEN, VENÄJÄN FEDERAATION HALLITUKSEN JA AMERIKAN 
YHDYSVALTAIN HALLITUKSEN VÄLISEN YHTEISTYÖSOPIMUKSEN JATKAMISTA 
KOSKEVA MUUTOS 
Euroopan atomienergiayhteisö, Japanin hallitus, Venäjän federaation hallitus ja 
Amerikan yhdysvaltain hallitus, jäljempänä 'sopimuspuolet', jotka 
OTTAVAT HUOMIOON Euroopan atomienergiayhteisön, Japanin hallituksen, 
Venäjän federaation hallituksen ja Amerikan yhdysvaltain hallituksen välillä 21 
päivänä heinäkuuta 1992 tehdyn kansainvälisen lämpöydinkoereaktorin (ITER) 
teknistä suunnittelutoimintaa koskevan yhteistyösopimuksen, jäljempänä 'sopimus', 
sekä sopimuksen pöytäkirjan n:o 2, joka on tehty 21 päivänä maaliskuuta 1994, 
OTTAVAT HUOMIOON toteutuneen edistymisen sekä sopimuksen puitteissa tehdyt 
hankkeen yhteisen täytäntöönpanon jatkamista koskevat ehdotukset, 
HALUAVAT jatkaa yhteistyötä sopimuksen puitteissa, jotta tulevaisuudessa 
voitaisiin tehdä päätöksiä ITER:n rakentamisesta ja käytöstä sopimuksen 1 artiklan 
mukaisesti, ja 
TOIMIVAT sopimuksen 22 artiklan sekä 25 artiklan 2 kohdan mukaisesti, 
OVAT SOPINEET, että sopimus muutetaan SEURAAVASTI: 
Korvataan 25 artiklan 1 kohdassa ilmaus "kuusi vuotta" ilmauksella "yhdeksän 
vuotta". 
Tämä muutos tulee voimaan, kun sopimuspuolet ovat allekirjoittaneet sen. 
Euroopan Päiväys Japanin hallituksen Päiväys 
atomienergiayhteisön puolesta 
puolesta 
Venäjän federaation Päiväys Amerikan yhdysvaltain Päiväys 
hallituksen puolesta hallituksen puolesta 
LIITE II 
YHTEISYMMÄRRYSPÖYTÄKIRJA KANSAINVÄLISEN LÄMPÖYDINKOEREAKTORIN 
(ITER) TEKNISESTÄ SUUNNITTELUTOIMINNASTA (EDA) TEHDYN SOPIMUKSEN 
VOIMASSAOLOAJAN JATKAMISESTA 
Yhteisen teknisen toiminnan laajuus 
1 ) Rakennuspaikkakohtainen toiminta: 
• suunnittelun rakennuspaikkakohtainen mukauttaminen ja sen 
kustannusarvio 
• turvallisuusanalyysi ja tekninen tuki toimilupahakemuksien valmistelua 
varten 
2) Suunnittelu, mukaan lukien laajemmat vaihtoehdot ja niiden 
kustannusarviot, prototyyppien testaus ja T&K-toiminta, mukaan lukien 
fysiikan tutkimukset 
3) Tulevia hankintoja koskevan aineiston laatiminen, jossa otetaan 
huomioon edellä kohtiin 1 ja 2 liittyvät tulokset 
Muu perustava toiminta 
Lisäksi sopimuspuolet 
1) laativat ehdotuksia ja toimittavat kaikki tarpeelliset lisätiedot ITER:n 
täydellistä toteuttamista varten, mukaan lukien rakentamista ja käyttöä 
koskeva sopimusluonnos sekä siihen liittyvä luonnos 
täytäntöönpanojärjestelyiksi, 
2) mukauttavat yhteisen keskusryhmän ja kotijoukkueiden rakenteita ja 
toimintatapoja, jotta rakentaminen voitaisiin tulevaisuudessa käynnistää 
tehokkaasti, jos ja kun siitä tehdään päätös, 
3) tarkastavat toisen vuoden lopulla yhdessä edellä kohdassa I mainitut 
yhteiset tekniset toimet, esimerkiksi lupavalmistelut, kustannusarviot, 
organisaatiokehityksen, rakentamisvalmistelut ja kunkin valtion tilanteen, 
ja laativat tämän perusteella yhteisen arvion kunkin sopimuspuolen 
käyttöön. 
Sopimuspuolten tuki yhteiselle toiminnalle 
1 ) Rakennuspaikkakohtainen toiminta 
On kaikkien sopimuspuolten edun mukaista osallistua työhön, joka 
perustuu kaikkiin rakentamispaikkoja koskeviin selvityksiin. Näin ollen 
työ tehdään yhdessä, ja sen hallinnoinnista vastaa ITER:n johtaja 
teknisestä suunnittelutoiminnasta tehdyn sopimuksen mukaisesti lukuun 
ottamatta tarvittavien asiakirjojen laatimista isäntänä olevan sopimus­
puolen/maan kielellä ja sen haluamissa muodoissa. 
Sopimuspuolet, joita kyseinen asia koskee, 
• toimittavat ITER:n neuvoston 14. kokoukseen (IC-14, heinäkuu 
1998) rakentamispaikka selvitykset niitä koskevia vaatimuksia ja 
suunnitteluolettamuksia koskevan asiakirjan mukaisesti, 
• huolehtivat siitä, että sääntelyviranomaisiin voidaan ottaa ajoissa 
yhteyttä epävirallisesti, jotta voitaisiin valmistella ITER:n 
rakentamista ja käyttöä koskevia lupahakemuksia 
ITER:n johtaja ja kyseisten kotijoukkueiden (Home Team) johtajat 
aloittavat epäviralliset neuvottelut, jotta edellä kohdassa 1.1 mainitut 
tehtävät voidaan sopimuspuolien toimittamien rakentamispaikkaa 
koskevien selvitysten perusteella sisällyttää asiaa käsittelevän 
hallinnollisen neuvoa-antavan komitean kokouksessa laadittavaan 
IC-14:lle esitettävään työohjelmaan. 
Suunnitelmien mukauttamisessa otetaan asianmukaisella tavalla 
huomioon hankkeen kustannusarvio. 
2) Yleinen tuki 
Sopimuspuolet 
• ylläpitävät yhteistä keskusryhmää (Joint Central Team, JCT) ja 
suorittavat määrätyt tehtävät, 
• antavat vapaaehtoista tukea eri osa-alueilla, mukaan lukien edellä 
kohdassa 1.2) mainittujen toimien tieteellisen perustan lujittaminen 
esimerkiksi hyödyntämällä nykyisiä vapaaehtoisia järjestelyjä, 
• antavat edelleen käyttöön yhteisiä työskentelypaikkoja (Joint Work 
Sites, JWS) ja tukevat yhteyksien parantamista. 
3) Arvioidut voimavarat 
Edellä kohdassa I kuvattuun työhön (ei sisällä työtä, johon on jo 
sitouduttu tehtäväsopimuksilla), joka perustuu ITER:n neuvoston (IC-12 
päätöspöytäkirja 6.1.1. liite 9) kannattamiin ITER:n johtajan ehdotuksiin, 
arvioidaan tarvittavan seuraavat voimavarat: 
Yhteisen keskusryhmän henkilöstö noin 396 henkilötyövuotta 
Kotijoukkueiden suunnittelutyö noin 370 henkilötyövuotta 
CAD-tuki yksi neljää suunnittelijaa kohti 
Yhteinen rahasto noin 2,5 miljoonaa Yhdysvaltain 
dollaria vuodessa 
Teknologinen t&k-toiminta noin 175 000 ITER:n 
laskentayksikköä (IUA) 
Kukin sopimuspuoli tekee parhaansa antaakseen käyttöön oman 
osuutensa voimavaroista (sopimuksen 12 ja 14 artiklat) sopimuksen 17 
artiklan 1 kohdan velvoitteiden mukaisesti. 
IV. Voimassa olevat järjestelyt 
1) Nämä yhteisymmärryspöytäkirjat ovat voimassa jatketun 
sopimuskauden ajan sopimuksen ja pöytäkirjan n:o 2 
allekirjoittamisen yhteydessä voimaan tulleiden aikaisempien 
yhteisymmärryspöytäkirjojen rinnalla, elleivät sopimuspuolet 
kirjallisesti päätä toisin. 
*2) Sopimuksen 19 artiklan mukaiset muita valtioita koskevat 
nykyiset järjestelyt ovat edelleen voimassa. 
3) Kansainvälinen atomienergiajärjestö antaa edelleen tukea ja 
neuvoja sopimuksen 20 artiklan mukaisesti. 
V. Yhteisymmärryspöytäkirjan päätelmät 
Sopimuspuolet toteuttavat yhteiset toimet siten, että yleisenä 
tarkoituksena on ITER:n mahdollisen rakentamisen tehokas aloittaminen 
tulevaisuudessa sekä tehtävän valmistelun tärkeyden tunnustaminen 
kaikilla asiaan kuuluvilla alueilla. 
Asianosaisten suostumuksella. 
n 

ISSN 1024-4492 
KOM(98) 328 lopullinen 
ASIAKIRJAT 
FI 12 15 11 06 
Luettelonumero : CB-CO-98-338-FI-C 
ISBN 92-78-36467-3 
Euroopan yhteisöjen virallisten julkaisujen toimisto 
L-2985 Luxemburg 
x; ?z